《挽夔路帅韩徽猷 其二》
宋代·员兴宗

敌舫浪花翻，瞿塘动暗关。君因汉戈甲，守固蜀江山。

轸域澧渝接，楼船滟滪閒。如何宁邑事，不属迩臣删。

作者简介：隆州仁寿人，字显道，仕前居九华山，号九华。高宗绍兴二十七年进士。荐除教授。召试，擢著作郎、国史编修、实录检讨官。所上奏议，大抵毅然抗论，指陈时弊。孝宗乾道中，疏劾贵幸，中谗去职，侨居润州而终。多与张栻、陆九渊诸学人书简往复。有《采石战胜录》、《辩言》、《九华集》。